หุ้นปิดร่วง 13 จุด  ตื่นคุมพอร์ตเทรดโบรกเกอร์
ตลาดหุ้นไทยหลุด 800 จุด ปิดตลาดร่วง 13.33 จุด หรือ 1.65 % อยู่ที่ระดับ 793.19 จุด&nbsp; มูลค่าซื้อขายหนาแน่น 30,735.27 ล้านบาท
24 มิ.ย. 2553

ตลาดหุ้นไทยหลุด 800 จุด ปิดตลาดร่วง 13.33 จุด หรือ 1.65 % อยู่ที่ระดับ 793.19 จุด  มูลค่าซื้อขายหนาแน่น 30,735.27 ล้านบาท 
โดยตลาดขาดปัจจัยใหม่เข้ามากระตุ้น และผลจิตวิทยาจากข่าวการควบคุมพอร์ตลงทุนของบริษัทหลักทรัพย์ (พอร์ตเทรด) ส่งผลให้มีแรงขายออกมาหนาแน่น  ขณะที่การส่งสัญญาณของธนาคารกลางสหรัฐ (เฟด) ตลาดหุ้นทั่วโลกรับรู้แล้ว เป็นเหตุผลให้ตลาดหุ้นทั่วโลก ปรับฐานมีการขายทำกำไรออกมา 
สำหรับหลักทรัพย์ที่มีมูลค่าซื้อขายสูงสุด 5 อันดับแรกประกอบด้วย
PTT    ราคาปิด  250  บาท ลดลง 4 บาท มูลค่าซื้อขาย  1,623.07 ล้านบาท
CPF    ราคาปิด    19.80 บาท ลดลง 0.30 บาท มูลค่าซื้อขาย 1,528.44 ล้านบาท
STA   ราคาปิด 90.25 บาท เพิ่มขึ้น 5.25 บาท มูลค่าซื้อขาย 1,527.60 ล้านบาท
BANPU  ราคาปิด 624 บาท ลดลง 10 บาท มูลค่าซื้อขาย  1,348.95 ล้านบาท 
TCAP  ราคาปิด 28.25 บาท ลดลง 1 บาท มูลค่าซื้อขาย 1,191.36 ล้านบาท 
นายสุกิจ อุดมศิริกุล ผู้อำนวยการอาวุโส ผ่ายกลยุทธ์การลงทุนลูกค้าบุคคล บริษัทหลักทรัพย์ ไทยพาณิชย์ กล่าวว่า ตลาดหุ้นที่ปรับตัวลงกว่า 13 จุด เป็นผลจิตวิทยาจากข่าวการคุมพอร์ตลงทุนของโบรกเกอร์  ขณะเดียวกันตลาดหุ้นไม่มีปัจจัยใหม่เข้ามากระตุ้นการลงทุน ทำให้มีการขายทำกำไรเพื่อรอดูปัจจัยใหม่ ขณะเดียวกันตลาดไม่มีข่าวร้ายใหญ่ ๆ เข้ามา 
“การลงของตลาดวันนี้ ส่งสัญญาณไม่ดีทางเทคนิค ผ่าน 800 จุด ไม่ได้ จะลดระดับลงมาเล่นข้างล่าง รอทดสอบ 800 จุด ครั้งใหม่ และให้ระวังการทำกำไรหุ้นในกลุ่มการเกษตร” นายสุกิจกล่าว
 สำหรับทิศทางตลาดวันพรุ่งนี้ ( 25 มิ.ย.) มีแนวโน้มการแกว่งตัวของดัชนี ที่ระดับ 790 จุด และมีแนวต้าน 800 จุด ให้จับตาการคาดการณ์ผลประกอบการไตรมาส 2  และการเก็งกำไรหุ้นรายตัวที่มีข่าวดีสนับสนุน